220 



Vulkaner. Chili er nemlig et af de Steder, hvor de 

 vulkanske Kræfter, som igjennem hele Cordilleren give 

 deres Tilstedeværelse tilkjende i en større Dybde, især 

 have gjort sig gjældende og dannet en sammenhængende 

 Række Vulkaner/) Her findes saaledes mellem 30 ^ 5' og 

 43° 20' ikke mindre end 14 Vulkaner, blandt hvilke flere 

 endnu ere i Virksomhed.**) Vi skulle her indskrænke os 

 til at nævne de Vulkaner, som ligge i den under de 

 stedsegrønne Bøges Rige hørende Deel af Chili. Efter 

 den 12500 Fod høie Vulkan Chillan(i) følger, naar man 

 gaaer mod Syd, Vulkanen Antuco i^), om hvilken navnlig 

 Poeppig har givet nøiagtige Oplysninger.***) Den hæver 

 sig som en spids Kegle til en Høide af omtrent 8500 Fod 

 og er den mest virksomme af alle Chilis Vulkaner. Snart 

 udsender den mørke Røgskyer, som med en umaadelig 

 Kraft stige iveiret og see ud som en 2 — 3000 Fod høi 

 Støtte, medens den samtidig spreder til alle Sider en 

 Regn af Stene og Klippeblokke; snart stige tætte hvide 

 Dampe iveiret til en betydelig Høide, hvor de brede sig 

 ud og danne Skyer, og nu gjør Landmanden i Omegnen 

 sikker Regning paa, at der vil falde Regn, medens den 

 til andre Tider udgyder Lavastrømme, der sjelden komme 



*) Foruden i Chili finder dette ogsaa Sted i Bolivia og den sydlige 

 Deel af Peru, i Ny -Granada og Quito, fremdeles i Centralamerika 

 med 29 Vulkaner, hvoraf 18 ere virksomme. 



") Naar Philippi angiver (Bot. Zeit. 1860 p. 406), at der i den be- 

 boede Deel af Chili kun er tre virksomme Vulkaner, er det dog 

 nok saaledes at forstaae, at kun disse tre jevnlig have Udbrud; 

 men foruden dem er der endnu adskillige, som med større 

 Mellemrum ere i Virksomhed, om det end maaskee er for meget 

 med Humboldt at antage 13 virksomme Vulkaner i Chili (Cosmos 

 4 Bd. p. 317.) 

 ***)Reise in Chili und Peru. Bd. 1. p. 364. 



